‘বঙ্গবন্ধু’ উপাধির অর্ধশতবার্ষিকী উদযাপন
জাতির জনক শেখ মুজিবুর রহমানের ‘বঙ্গবন্ধু’ উপাধির অর্ধশতবার্ষিকী উদযাপন করা হবে আজ। 







এ উপলক্ষে সোমবার বিকাল ৩টায় রাজধানীর শিল্পকলা একাডেমিতে আলোচনাসভা ও সাংস্কৃতিক অনুষ্ঠানের আয়োজন করা হয়েছে। 




অনুষ্ঠানে প্রধান অতিথি হিসেবে উপস্থিত থাকবেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। 
বিশেষ অতিথি হিসেবে উপস্থিত থাকবেন তথ্যমন্ত্রী ড. হাছান মাহমুদ। 
অনুষ্ঠানে সভাপতিত্ব করবেন প্রধানমন্ত্রীর রাজনৈতিক উপদেষ্টা এইচটি ইমাম।
প্রসঙ্গত ১৯৬৯-এর গণঅভ্যুত্থানের মধ্য দিয়ে আগরতলা মামলা থেকে মুক্তি পান শেখ মুজিবুর রহমান। তিনি তখন বাঙালি জাতির অবিসংবাদিত নেতা রূপে আত্মপ্রকাশ করেন। 
’৬৯-এর ২৩ ফেব্রুয়ারি ঢাকার ঐতিহাসিক রেসকোর্স ময়দানের গণসংবর্ধনায় ছাত্র-জনতার পক্ষ থেকে ডাকসুর তৎকালীন সহসভাপতি, কেন্দ্রীয় ছাত্র সংগ্রাম পরিষদের আহ্বায়ক ও সাবেক মন্ত্রী তোফায়েল আহমেদ তাকে আনুষ্ঠানিকভাবে দেশবাসীর পক্ষ থেকে ‘বঙ্গবন্ধু’ উপাধিতে ভূষিত করেন।
তবে শেখ মুজিবুর রহমানকে প্রথম বঙ্গবন্ধু উপাধি দেন তখনকার ছাত্রলীগ নেতা রেজাউল হক চৌধুরী মুশতাক।

জাতির জনক শেখ মুজিবুর রহমানের ‘বঙ্গবন্ধু’ উপাধির অর্ধশতবার্ষিকী উদযাপন করা হবে আজ।